OzLabs/hebrew-wiki-articles huggingface dataset:
הטבח בצומת גן הוורדים

הטבח בצומת גן הוורדים היה פיגוע ירי על רקע לאומני שביצע עמי פופר בצומת גן הוורדים בראשון לציון. בטבח נהרגו שבעה פלסטינים מרצועת עזה ונפצעו 11.

==הטבח==
ב-20 במאי 1990, רצח עמי פופר שבעה ערבים מרצועת עזה ופצע 11 בשעה שהמתינו לעבודה בצומת גן הוורדים בעיר מגוריו ראשון לציון. את הרצח ביצע באמצעות רובה גליל שגנב מאחיו החייל. פופר נמלט מהמקום במכוניתו של אחד מהפועלים.

פופר נעצר בו ביום, ואמר תחילה שהמניע הוא חברתו שעזבה אותו, ושבביתה נעצר. אחר כך אמר שבגיל 13 נאנס על ידי ערבי והוא ביקש לנקום על כך. בית המשפט הרשיע אותו ברצח ודן אותו לשבעה מאסרי עולם מצטברים ועוד עשרים שנה חופפות.

בעקבות הרצח פרצו מהומות בריכוזים ערביים בישראל וביהודה ושומרון וחבל עזה, שבהן, לפי מקורות ערביים, נהרגו מאש חיילי צה"ל ארבעה פלסטינים ונפצעו 166.

עמי פופר נידון לשבעה מאסרי עולם בעקבות הטבח. ב-1999 קצב הנשיא עזר ויצמן את עונשו ל-40 שנה.

==הערות שוליים==

קטגוריה:ישראל: פיגועי ירי
קטגוריה:מעשי טבח בישראל
קטגוריה:1990 בישראל
קטגוריה:פיגועי טרור יהודי בישראל
קטגוריה:ראשון לציון: היסטוריה
קטגוריה:האינתיפאדה הראשונה
Druid Lord

Druid Lord (בעברית: "אדון דרואיד", תעתיק: "דרואיד לורד") היא להקת דת'-דום מטאל אמריקאית, שהוקמה באורלנדו, פלורידה בשנת 2010, על ידי פיט סלייט, טוני בלאק והמתופף המקורי סטיב ספילרס.<ref name=":0"></ref><ref name=":1"></ref> מההתחלה, המטרה של הלהקה הייתה ליצור שירים כבדים שלוקחים השראה מהדת' מטאל המוקדם כמו Necrovore, Possessed ו-Autopsy ומהריפים הכבדים והאיטיים יותר של להקות דום מטאל של שנות ה-70 וה-80 כמו Winter, Candlemass ו-Black Sabbath.<ref name=":0" /> הליריקה של הלהקה מתמקדת בסיפורי אימה, באבדון ובמוות,<ref name=":1" /> כאשר תכנים רבים מושפעים ושואבים השראה מסרטי אימה קלאסיים שונים.<ref name=":0" />

== חברי הלהקה ==

* טוני בלאק - שירה, גיטרה בס (2010-הווה)
* פיט סלייט - גיטרה (2010-הווה)
* כריס ויקליין - גיטרה (2018-הווה)
* אלדן סנטוס - תופים

=== חברים לשעבר ===

* סטיב ספילרס - תופים (2010-?)
* בן רוס - גיטרה (2018-2010)

== דיסקוגרפיה ==
{| class="wikitable mw-collapsible" border="1"
|-
!אלבום
!שנה
|-
|Hymns for the Wicked
|2010
|-
| Druid Death Cult (מיני אלבום) ||2012
|-
| Baron Blood (מיני אלבום) ||2013
|-
| Grotesque Offerings ||2018
|-
| Relics of the Dead ||2022
|}

==קישורים חיצוניים==

==הערות שוליים==

קטגוריה:להקות דת' מטאל
קטגוריה:להקות דום מטאל
קטגוריה:רביעיות מוזיקליות
ולדימיר דז'ורוב

ולדימיר דז'ורוב (ברוסית: Владимир Николаевич Дежуров; ) הוא קוסמונאוט רוסי שטס לחלל מספר פעמים והיה חבר צוות של תחנת החלל מיר ותחנת החלל הבין-לאומית.

==ביוגרפיה==
ולדימיר דז'ורוב נולד בעיירה במורדוביה למשפחה של אנשי צבא ברית המועצות. לאחר סיום בית ספר הוא התחיל ללמוד בבית ספר לטייסי קרב בחרקיב. בשנת 1983 הוא סיים את הלימודים עם תואר "טייס קרב-מהנדס". הוא שירת מספר שנים ביחידת חיל האוויר הסובייטי באזור אודסה.

בשנת 1987 דז'ורוב התחיל הכנות לטיסות חלל במרכז גגארין להכשרת קוסמונאוטים. הוא היה חבר בצוות גיבוי של מספר משימות חלל. בשנת 1995 הוא היה מפקד צוות של חללית סויוז TM-21 שהתחברה לתחנת החלל מיר. בתחנת החלל כבר פעלה משלחת מס' 17. לאחר הליך העברת אחריות ועזיבתה, משלחת מס' 18 החלה את פעילותה. הוא חזר לכדור הארץ לאחר 115 ימי טיסה ו-5 פעילויות חוץ רכביות בטיסת STS-71 של מעבורת החלל אטלנטיס.

באוגוסט 2001 דז'ורוב טס לחלל בפעם השנייה. בטיסת STS-105 של מעבורת החלל דיסקברי הוא הגיע לתחנת החלל הבין-לאומית כחבר משלחת מס' 3 לתחנת החלל הבין-לאומית. הוא חזר לכדור הארץ לאחר 128 ימים וביצוע 4 פעולות חוץ רכביות.

דז'ורוב עזב את יחידת הקוסמונאוטים בשנת 2004 והתחיל לעבוד במרכז גגארין להכשרת קוסמונאוטים.

==קישורים חיצוניים==

* [http://www.spacefacts.de/bios/cosmonauts/english/dezhurov_vladimir.htm תקציר נתונים באתר ספייספאקטס]
* [http://www.astronautix.com/dezhurov.html נתונים מאנציקלפדיית החלל]
* [https://warheroes.ru/hero/hero.asp?Hero_id=2294 ביוגרפיה] 
* [https://www.gctc.ru/main.php?id=171 ביוגרפיה באתר מרכז גגארין להכשרת קוסמונאוטים]

קטגוריה:קוסמונאוטים רוסים
קטגוריה:גיבורי הפדרציה הרוסית
קטגוריה:טייסי חיל האוויר הסובייטי
קטגוריה:מקבלי עיטור ההצטיינות למען המולדת
קטגוריה:רוסים שנולדו ב-1962
קטגוריה:אנשי צוות תחנת החלל הבין-לאומית
ויליאם סקוץ' קאמינג

ויליאם סקוץ' קאמינג (באנגלית: William Skeoch Cumming; 28 בדצמבר 1864 – 10 באפריל 1929), היה צייר אקוורל וצלם סקוטי, בעיקר של דיוקנאות והיסטוריה צבאית סקוטית. בין 1912 למותו, הוא עיצב וייצר ארבעה שטיחי קיר גדולים.<ref>^"Biography of CUMMING, William Skeoch - Anthony Woodd Gallery". www.anthonywoodd.com. Archived from the original on 24 October 2005.</ref>

== ביוגרפיה ==
הוא היה בנם הרביעי של ג'ון קאמינג (1824–1908),שהיה גם הוא אמן, וג'יין סקוץ'. ויליאם ערך תרגילי רישום עם אביו לפני לימודיו בבית הספר לאמנות באדינבורו ובבית הספר המלכותי של האקדמיה הסקוטית, והחל את קריירת האמנות שלו בתיאטרון רויאל כצייר תפאורות. האיורים שלו על החיים הסקוטיים הופיעו במגזין Black & White משנת 1896.

הוא שירת עם הפלוגה האימפריאלית ה-19 במלחמת הבורים, בפיקודו של סר ג'יימס פרסי מילר (1864–1906), ואת דיוקנו הוא צייר. ב-23 בפברואר 1900 הפלוגה שלו ושתיים נוספות עלו על ספינה בסקוטלנד, והגיעו לקייפטאון ב-19 במרץ 1900. מכאן הם נשלחו למחנות שונים לפני שנשלחו לחזית. סקיצותיו בצבעי מים תיעדו תקריות במהלך המלחמה ודיוקנאותיו תיארו דמויות צבאיות שהשתתפו בה. יותר מ-300 מתצלומיו נמצאים במוזיאון המלחמה האימפריאלי.

קאמינג חזר מדרום אפריקה לאחר שסבל מהתקף של דיזנטריה. הוא התאכסן אצל אחותו הגדולה ומשפחתה והתחתן עם בל סאטון, ציירת צבעי מים, זמן קצר לפני מותו.

== גלריה ==
<gallery mode="packed" heights="260">
File:Black Watch at Fontenoy, 1745.jpg|הקרב בפנטנוי, נגד הצרפתים, 1745
File:The British Army in Pre-1914 Period Q72047.jpg|יחידת רוכבים בריטית
File:The Second Boer War, 1899-1902 Q71949.jpg|מלחמת הבורים השנייה, 1902

</gallery>

== קישורים חיצוניים ==

== הערות שוליים ==

קטגוריה:ציירים סקוטים
קטגוריה:צלמים בריטים
קטגוריה:ילידי 1864
קטגוריה:נפטרים ב-1929
יחסי ברבדוס–קנדה

יחסי ברבדוס–קנדה הם היחסים הבילטרליים שבין ברבדוס לבין קנדה. לברבדוס נציבות עליונה באוטווה וקונסוליה בטורונטו, ואילו לקנדה נציבות עליונה בברידג'טאון.

== היסטוריה ==
היחסים בין המדינות החלו עוד במאה ה-17. במהלך אותן שנים, ברבדוס והפרובינציות של קנדה היו חלק מהאימפריות הבריטית והצרפתית, ובין המושבות התפתחו קשרי מסחר, כשלכל אחת היה יתרון אצל השנייה. ברבדוס ואיים אחרים ייצאו סוכר ורום לקנדה, שייצאה בתמורה דגי קוד מומלחים וקרשים לאיי הודו המערבית הבריטיים. המסחר בין המושבות המשיך במשך שנים, אולם הם נעצרו ככל שהשפעת שלוש עשרה המושבות גדלה.

בשנת 1907 פתחה ממשלת קנדה את נציבות הסחר שלה לקריביים, שמוקמה בברבדוס.

עוד בתחילת המאה ה-20, כמה מוסדות פיננסיים קנדיים שאפו להתרחב באיי הודו המערבית הבריטיים. ב-16 בפברואר 1911 פתח הבנק המלכותי של קנדה את הסניף הראשון שלו בברבדוס. ב-1920, הבנק הקנדי הקיסרי למסחר פתח גם הוא סניף, וב-1956 פתח Scotiabank סניף בברבדוס.

בשנים בהן המושבות השונות של קנדה התאגדו לכדי קונפדרציה, הציעה החברה החקלאית של ברבדוס שגם היא תיקח חלק בקונפדרציה המתגבשת. רק בשנות ה-50, כשברבדוס קיימה משא ומתן לעצמאות מול בריטניה, עלתה שוב ההצעה לאיחוד או לקשר פוליטי אחר עם קנדה, בהובלת חברי פרלמנט מברבדוס

בשנים 1993–1994 ביקשה ברבדוס להיכנס להסכם הסחר החופשי של צפון אמריקה יחד עם קנדה, מקסיקו וארצות הברית. אולם הדבר נדחה לטובת עסקת סחר חצי גלובלית, ובגלל האמונה שהצטרפות ברבדוס להסכם הסחר החופשי תשפיע לרעה על מדינות ארגון מדינות מזרח הקריביים.

=== הסכמים ===
*1967: התוכנית הקנדית לעובדי חקלאות עונתיים.
*1980: אמנה למניעת כפל מס
*1986: אמנה לביטחון סוציאלי
*1997: אמנה להגנה על השקעות זרות - הסכם השקעות
*2003: הסכם הסגרה
*2008: הסכם שמיים פתוחים

== יחסים כלכליים ==
ברבדוס היא אחת המדינות המובילות בהיקף ההשקעות הקנדיות.

במהלך נשף הצדקה החמישי של ברבדוס, הכריז ראש ממשלת ברבדוס כי קנדה מייצגת 75% מהקהילה הפיננסית במדינה. ממשלת קנדה מילאה גם תפקיד חשוב בבנק הפיתוח הקריבי, שבסיסו בברבדוס מאז הקמתו ומשמשת כמדינה מלווה משמעותית למוסד.

== תיירות ==
מאז שנות ה-70 קנדה היא מקור התיירים הגדול ביותר בברבדוס, ובשנת 1979 לדוגמה ביקרו באי 97 אלף קנדים. עם זאת, בשנים האחרונות חל כרסום במעמדה של ברבדוס, כשיותר קנדים עברו לנפוש במדינות זולות יותר כמו קובה והרפובליקה הדומיניקנית.

ב-3 בנובמבר 2008 החלה חברת וסט ג'ט הקנדית לטוס לברבדוס. בתחילה היא הודיעה על 4 טיסות שבועיות

== קישורים חיצוניים ==
*
*
*
*
*

== הערות שוליים ==
נחל יצהר

נחל יצהר הוא נחל הזורם בדרומו של הגליל המערבי בקרבת הקיבוצים תובל ופלך.

==תוואי הנחל==
ראשיתו של הנחל מערבית לדיר אל-אסד והוא נשפך לנחל יסף מערבית לכפר יסיף. הוא מנקז את מימי מתלול צורים ומשם הוא ממשיך דרך הגבעות הסמוכות לכפרים ג'וליס ואל-מכר. משם הוא נשפך אל נחל יסף. 

==גאולוגיה ואזור הנחל==
אזור הנחל מאופיין בסלעי גיר טרשיים מתוארכים לתקופת הקנומן ושוניות מאובנים. 
בדרום הנחל בקרבת המצוק, נמצאת "מערת המתבודד" בה נובע מעיין קטן. הדרוזים מאמינים כי במערה התבודד במאה ה-17 שיח' עלי פארס קדוש דרוזי שנביעת המעיין מיוחסת לו.<ref></ref>

== החי בסביבת הנחל ==
בדרום השמורה ניתן לראות מערות יונים. אלה הן מערות קרסטיות ובהן שרידים פרהיסטוריים. במערות מקננות יונים ושוכנים בהן עטלפים. בסביבת המערה דרים שפני סלע. במצוקים מקננים בז מצוי ועקב עיטי.<ref name=":0"></ref> 

==צמחייה==
באפיקו של הנחל ניתן לחזות חורש ים תיכוני סבוך, עצי קטלב הצומחים לאורך תוואי הנחל, לצידם של אלון מצוי זית ואלת המסטיק, אלה ארצישראלית. במצוקו של הנחל צומחים ציפורן משתלשל, מציץ סורי ואשבל ארץ-ישראלי כמו גם מרווה משולשת, ומיני סחלביים.<ref name=":0" />

==קישורים חיצוניים==
* 
* 

==הערות שוליים==

יצהר
יצהר
קוואנון (קומיקס)

פסיילוק, כפי שהופיעה בכרזה פרסומית לסרט "[[אקס-מן: אפוקליפסה" בגילומה של אוליביה מאן.]]

קוואנון (באנגלית: Kwannon) היא דמות בדיונית של גיבורת-על מוטאנטית המופיעה בחוברות הקומיקס ביקום מארוול קומיקס. דמותה הופיעה לראשונה בחוברת X-Men Vol.2 #17 ונוצרה על ידי הכותב פביאן ניצ'זה והמאייר אנדי קוברט. הדמות מזוהה לרוב עם קבוצת האקס-מן, ובמיוחד עם דמותה של בטסי בראדוק, עמה החליפה גופות למשך 29 שנות פרסומן של החוברות. בסיפורים שפורסמו במהלך זמן זה, היא הייתה ידועה בכינוי ריוואנש. אחרי שחזרה לגופה, היא נהפכה לפסיילוק השנייה, בזמן שאליזבת בראדוק (שהשתמשה בכינוי כשהייתה בגופה של קוואנון) הפכה לקפטן בריטניה החדשה.

בהופעותיה הראשונות, קוואנון תוארה כמתנקשת לשעבר של ארגון היד. היו לה יכולות טלפתיה נמוכות והיא הייתה מסוגלת ליצור חרב בעזרת המחשבה. בעקבות הרצת "שחר אקס" של שנים 2020-2019, דמותה מככבת כפסיילוק בחוברות Fallen Angels, Hellions ו-Marauders.

גרסת דמותה של פסיילוק כשמוחה של בטסי בראדוק השתלטה על גופה אוזכרה במדיות אחרות לקומיקס, ביניהן הופעת אורח קצרה וללא דיבוב ב"אקס-מן: סדרת האנימציה", כמו גם בסרטי הלייב אקשן "אקס-מן: המפלט האחרון" בגילומה של מלינג מלנקון ובסרט "אקס-מן: אפוקליפסה" בגילומה של אוליביה מאן.

== ראו גם ==
* קטאנה - דמות בדיונית דומה מחברת DC קומיקס המתחרה

== קישורים חיצוניים ==
* [https://www.marvel.com/characters/revanche דף הדמות] באתר הרשמי של מארוול קומיקס
* [https://marvel.fandom.com/wiki/Kwannon דף הדמות] בפרויקט פאנדום של מארוול קומיקס

קטגוריה:גיבורי-על במארוול קומיקס
קטגוריה:אקס-מן: דמויות
פאזל אהמט פאשא קפרולו

פאזל אהמט פאשא קפרולו (בטורקית עות'מאנית: كپرولى زاده فاضل احمد پاشا; בטורקית: Köprülü Fazıl Ahmet Paşa; 1635 – 3 בנובמבר 1676) היה הווזיר הגדול של האימפריה העות'מאנית בימי הסולטאן מהמט הרביעי. תפקיד שאותו ירש מאביו מהמט פאשא קפרולו, אבי שושלת הווזירים הגדולים קפרולו שפעלה לאורך המאה ה-17.

לפני כניסתו לתפקיד הווזיר הגדול, שימש פאזל אהמט בתפקיד המושל העות'מאני של איילט דמשק (1660–1661) ושל איילט ארזורום (1659–1660).

פירוש כינויו 'פאזל' – 'החכם'. הכינוי דבק בו בשל מהלכיו לפיתוח וקידום החינוך, ובתחום הכלכלה – הפחתת מיסים. פאזל אהמט פאשא נחשב גם אכזר בשדה הקרב, הוא הנהיג את הצבא העות'מאני ב, השמיד את מבצר נובי זרין ולמרות שנחל מפלה מוחצת בקרב סנט גוטהרד הצליח להשיג לאימפריה שטחים בשלום ואשוואר .

חתימת ההסכם איפשרה לו להתמקד במלחמת כרתים ולכבוש את קנדיה , כיום הרקליון, מידי הרפובליקה של ונציה. בתום המלחמה העות'מאנית-פולנית (1672–1676) שהוביל מול האיחוד הפולני-ליטאי, חתם קפורולו על חוזה בוצ'אץ' (1672) ועל חוזה ז'וראבנו (1676).

לחכמתו הדיפלומטית של קופרולו מיוחסת גם ההתמודדות של "השער הנשגב" בפרשת משיח השקר היהודי שבתי צבי, כליאתו, העברתו למבצר גליפולי בערב חג הפסח של 1666 והטבת תנאיו ובהמשך כפיית האסלאם על צבי, מהלך שגרם להתמוססות הדרגתית של התמיכה בו ומניעת התסיסה האפשרית בריכוזים היהודיים עקב מעצרו

==קישורים חיצוניים==

* [https://en.wikisource.org/wiki/1911_Encyclopædia_Britannica/Kuprili הערך קופרילי] ב 
* 

==הערות שוליים==

קטגוריה:וזירים גדולים של האימפריה העות'מאנית
קטגוריה:ילידי 1635
קטגוריה:נפטרים ב-1676
ארה כחולת-גרון

ארה כחולת-גרון (שם מדעי: Ara glaucogularis) הוא מין של תוכי מהסוג ארה, המצוי בסכנת הכחדה בטבע. תפוצתו כיום אנדמית רק לצפון-מרכז בוליביה, בה הוא חי ביערות גשם וסוואנה טרופי. המין הצטמטם בהדרגה בטבע, לאחר תחרות על מקום קינון, טריפה וצמצום בית גידול, אשר הוחמר על ידי ציד של הילידים ולכידה לסחר בחיות מחמד. כמו כן הוא מאוים מבירוא יערות, מינים פולשים, מחלות פולשות.

הארה חיה כיום בעיקר ביאנוס דה מוסוס, בקרבת טרינידד כשישנם כמה תוכניות שימור עבורה. היא מין מוגן בבוליביה, בה חיים בטבע כ-208–303 פרטים.

ארה זו דומה מאוד למין ארה כחולה-צהובהובעבר נחשבה לתת-מין שלה, אך היא הועברה למין נפרד ב- עקב מספר הבדלים.

אורך התוכי כ-85 ס"מ, לרבות נוצות הזנב והוא בעל מוטת כנפיים כ-90 ס"מ. 750 גרם בנקבות ו-950 גרם בזכרים שמעט גדולים יותר, כשפרטים גדולים מגיעים למשקל 1,100 גרם. עם זאת בשאר המראה שני הזוויגים דומים ולשניהם כסות נוצות צהובה-כחולה בעוד הפנים לבנות. המקור שחור והסנטר והלחיים כחולים כהים וגם קצוות הכנפיים. המין נבדל מהארה הכחולה-צהובה בעיקר בגרון הכחול כהה הפרוש יותר, לעומת שחור וכן בכיפת המצח הכחולה ולא ירוקה.

תוכי זה מתרבה לרוב פעם בשנה ומקנן על עצים גבוהים בטבע ומטיל בקן אחת עד שלוש ביצים. שני ההורים שומרים על ילדיהם עד לבגרותם, כעבור שנה. ההוא מגיע לבגרות מינית בערך בגיל 5 שנים.

==קישורים חיצוניים==

== הערות שוליים ==

קטגוריה:תוכיים
קטגוריה:בוליביה: עופות
קטגוריה:בעלי חיים שתוארו ב-1921
דוגי סטייל (סרט)

דוגי סטייל (באנגלית: Strays, בתרגום חופשי: משוטטים) הוא סרט קומדיה אמריקאי על ידי סרטי יוניברסל. הסרט בוים והופק על ידי ג'וש גרינבאום ומככבים בו ויל פרל, ג'יימי פוקס, ויל פורטה, איילה פישר, רנדל פארק, ג'וש גד, ג'יימי דמטריו וסופיה ורגרה.

== תקציר העלילה ==
לאחר שהכלב רג'י (ויל פרל) נזרק מהבית על ידי בעליו דאג (ויל פורטה), הוא הופך לכלב משוטט ומתחבר עם חבורת כלבים משוטטים, ביניהם: בוסטון טרייר בשם באג (ג'יימי פוקס), רועה אוסטרלית בשם מגי (איילה פישר) ודני ענק העוסק בתרפיה בשם האנטר (רנדל פארק), כדי לנקום בדאג על כך שאף פעם לא רצה אותו.

== שחקנים ומדבבים ==
* ויל פרל - רג'י (קול)<ref name="CastAnnouncement"></ref>
* ג'יימי פוקס - באג (קול)<ref name="CastAnnouncement" />
* איילה פישר - מגי (קול)<ref></ref>
* רנדל פארק - האנטר (קול)<ref></ref>
* ויל פורטה - דאג<ref name="CastAnnouncement" />
* ג'וש גד<ref name=":0"></ref>
* ג'יימי דמטריו<ref name=":0" />
* סופיה ורגרה<ref name=":0" />

== קישורים חיצוניים ==
* 

== הערות שוליים ==

קטגוריה:סרטי 2023
קטגוריה:סרטי אולפני יוניברסל
קטגוריה:סרטי קומדיה אמריקאיים
קטגוריה:סרטי קומדיה מונפשים
קטגוריה:סרטים באנגלית
קטגוריה:סרטים מצוירים למחצה
קטגוריה:סרטים על כלבים
רומא (כדורגל נשים)

מועדון כדורגל רומא או בשמו המסחרי רומא נשים, הוא מועדון כדורגל נשים איטלקי שבסיסו בבירת איטליה, רומא והוא מהווה חלק ממועדון הכדורגל רומא. הקבוצה הוקמה ביולי 2018 במקומה של קבוצת הנשים של S.S.D. רס רומא. הקבוצה מתמודדת בסרייה א' מאז הקמתה בעונת 2018/19.

==היסטוריה==

רומא השתתפה בליגה האיטלקית מאז שנת 2003, אך החליטה להעביר את רישיון ההשתתפות שלה בסוף עונת 18–2017, מה שאיפשר למועדון הכדורגל רומא לקחת שליטה על רישיון זה ולהקים את קבוצת הכדורגל הרשמית של המועדון כחלק מהליגה האיטלקית הבכירה. הישג השיא של קבוצת הנשים במסגרת הליגה הגיע בעונת 22–2021, כשסיימה כסגנית האלופה.

מועדון כדורגל הנשים השיג תואר ראשון בעונת 21–2020, כאשר רומא זכתה בגביע האיטלקי לשנת 2021. אליזבת'ה בוואניולי שימשה כמאמנת הקבוצה במהלך שלוש הקיום הראשונות של המועדון, עד שמונתה למשרת אחראית כדורגל הנשים של המועדון; אלסנדרו ספוניה נבחרה למחליפה שלה בעמדת המאמנת. ב-5 בנובמבר 2022, רומא קטפה תואר נוסף, הפעם לאחר ניצחון על יובנטוס במסגרת הסופרקאפ האיטלקי של אותה השנה, זאת לאחר שגברה עליה בפנדלים בתוצאה 3–4.

ב-29 באפריל 2023, רומא זכתה באליפות איטליה בפעם הראשונה בתולדותיה לאחר שגברה על פיורנטינה בתוצאה 1–2.

==תארים==
;אליפות איטליה
* זכייה (1) : 23–2022
;קופה איטליה
* זכייה (1): 21–2020
;הסופרקאפ האיטלקי
* זכייה (1): 2022

==קישורים חיצוניים==

* 

==הערות שוליים==

קטגוריה:קבוצות כדורגל שהוקמו ב-2018
קטגוריה:רומא: ספורט
קטגוריה:קבוצות כדורגל נשים איטלקיות
קטגוריה:רומא (כדורגל)
איה (צמד מוזיקלי)

איה (, מעוצב באותיות גדולות) הוא צמד מוזיקלי איסלנדי-דני, המורכב מהאחיות בריניה מארי ושרה ויקטוריה סווריסדטיר.

== קריירה ==
שתי הבנות גדלו במשפחה בת שמונה אחים. בריאיון סיפרו כי במרוצת השנים חיו בשש מדינות שונות, ולמדו חמש שפות שונות, שהפכו לשפות אם שלהם.<ref></ref>

האחיות סווריסדטיר ניגנו בכלים אינסטרומנטליים כבר מגיל צעיר. שתיהן שרו וניגנו על פסנתר במקהלת בית ספרן. הן מתארות את סוג המוזיקה שלהן כ"פופ קליל ומדורני, בעל זיקה הדוקה לתרבות הנורדית".<ref></ref> בריניה מארי השתתפה בקדם האיסלנדי לאירוויזיון 2020, אך סיימה במקום הרביעי ולא העפילה לגמר התחרות.<ref></ref>

בפברואר 2021 הן הוציא את סינגל הבכורה שלהן "Don't Forget About Me", שהגיע בשיאו למקום השני במצעד שירי הרדיו הדני. באוקטובר אותה השנה יצא הסינגל השני שלהן, "The Wrecking Crew", שהגיע למקום ה-11 באותו המצעד.<ref name="Radio"></ref> לאורך שנת 2022 הן פרסמו שלושה סינגלים בשם "Ultraviolet", "Big Feelings" ו-"10".

ב-19 בינואר 2023 הוכרז כי הצמד ישתתף בקדם הדני לאירוויזיון 2023, ה-"Dansk Melodi Grand Prix 2023", עם השיר "I Was Gonna Marry Him".<ref></ref> הוא כשל בניסיון להעפיל לשלב התלת-קרב בגמר, והודח מהתחרות.<ref></ref>

== קישורים חיצוניים ==

== הערות שוליים ==

קטגוריה:צמדים מוזיקליים נשיים
קטגוריה:להקות איסלנדיות
קטגוריה:להקות דניות
קטגוריה:להקות שהוקמו בשנת 2021
אילנה כהן (יוצרת מחול)

אילנה כהן היא רקדנית, כוריאוגרפית, מנהלת אמנותית לשעבר של תיאטרון מחול ענבל<ref></ref>.

== קורות חייה ==

אילנה כהן נולדה ברחובות. בשנת 1989 יצגה את ישראל בפסטיבל הבינלאומי מחול בצפון קרוליינה. שמשה כרקדנית וסולנית בענבל למעלה מ 20 שנה. ובהמשך, משנת 1996, שימשה כמנהלת אמנותית עמית בלהקה. 

ביצירתה האמנותית משלבת כהן בין המסורת של תימן העתיקה לתרבות המערב, והיא נחשבת לממשיכת דרכה של הכוריאוגרפית שרה לוי-תנאי<ref></ref>.עבודתה כללה שני צירים - חידוש יצירותיה של לוי תנאי והעמדתן על הבמה למען ועם דור צעיר וחדש שלא ידע את תרבות ענבל ותרבות תימן בישראל. ובמקביל יצרה יצירות חדשות ללהקה<ref></ref>

בין עבודותיה הידועות:

"קינה", "אם", "חצי גלימת המלכות" ו"סג`רה" עם היוצר שלמה בר.

כהן יצרה לענבל כ-10 יצירות ושלוש הצגות ילדים (טרילוגיה). הוזמנה להשתתף ב-3 פסטיבלים בינלאומיים לריקוד. ייצגה את ישראל בצפון קרוליינה (1989), בדרום אפריקה (1997), יפן (2000), בקטעי סולו וביצירותיה .

מעבירה סדנאות בארץ ובעולם, בסמינר הקבוצים, האקדמיה, מגמות מחול ועוד<ref></ref>.

== פרסים והוקרה ==

2017 - פרס אמי למפעל חיים.

2023 - פרס שר התרבות והספורט לאמנים ותיקים על שם אריק איינשטיין<ref></ref>.

== ראו גם ==
* תאטרון מחול ענבל

== לקריאה נוספת ==
* ענבל תיאטרון מחול. גיורא מנור. 1987

== קישורים חיצוניים ==
* [https://www.inbal.org.il/staff אתר תיאטרון מחול ענבל]

== הערות שוליים ==

2023 03

קטגוריה:רקדניות ישראליות
קטגוריה:כוריאוגרפיות יהודיות
קטגוריה:כוריאוגרפיות ישראליות
אתבעל השלישי

אתבעל השני (ביוונית: Ἰθωβαλος)<ref name=":1232">יוסף בן מתתיהו, קדמוניות היהודים, [https://www.sefaria.org.il/The_Antiquities_of_the_Jews.10.11.1?lang=he 8.13.1] (ראו גם במקור היווני)</ref><ref name=":0">יוסף בן מתתיהו, נגד אפיון, פסקה 21 (ראו במקור היווני ובתרגום לעברית)</ref> היה מלך צור בתחילת המאה ה־6 לפנה"ס.

== תולדות מלכותו ==
=== תקופת ההשפעה המצרית ===
פרעה חפרע, שעלה לשלטון ב־589 לפנה"ס (בתחילת ימי אתבעל) היה להוט להשיב את השלטון המצרי ללבנט, והוא כנראה עודד מרידות נגד הבבלים כמדיניות; ייתכן שדוגמה לכך היא פגישת מלכי צור, צידון, אדום, מואב, ועמון או שליחיהם בירושלים, כנראה כדי לדון באפשרות למרד.<ref name=":19"></ref><ref name=":20"></ref> המקורות הקדומים מעידים כי הצעיד את צבאו לצידון ולחם מלחמה ימית בצור.<ref>הרודוטוס, היסטוריות, 2.161 (ראו במקור היווני וב[https://benyehuda.org/read/10919#ch3064 תרגום לעברית])</ref><ref name=":21"></ref>

=== המצור הבבלי על צור ===
במסגרת מדיניותו של נבוכדראצר השני לחיזוק שליטתו בלבנט, הוא ניסה לכבוש את צור; הוא צר עליה 13 שנה החל מהשנה השביעית לאתבעל,<ref name=":1"></ref> עד שנת 572 לפנה"ס בערך,<ref name=":21" /><ref></ref> ולא הצליח לכבשה.<ref name=":04"></ref> הנביא יחזקאל תיאר במפורט בקינתו על צור את הסתערות נבוכדראצר על צור ואת סבל העיר. במקום אחר יחזקאל מזכיר שנבוכדראצר לא הצליח להפיל את צור במצור.<ref>; </ref> המקורות הבבליים לא מזכירים במפורש את המצור, אך יש לכך עדויות עקיפות בדמות עדות להגעת הצבא הבבלי לחוף הפיניקי ורשימות ציוד (הן מארך והן מסיפר הרחוקות כ־250 ק"מ זאת מזאת, דבר המעיד על מבצע צבאי גדול תחת פיקוד המלך) שנשלח לצבא שהלך עם המלך לצור.<ref></ref><ref></ref> יש הסוברים שהייתה לנבוכדראצר הצלחה מוגבלת בכיבוש; לפיהם, בשל התנאים הגאוגרפיים והצי האיוני הקטן רק החלק היבשתי של העיר נכבש, ובהסדר שסיים את המצור סוכם שאתבעל השלישי ירד מהשלטון, אך מוסד המלוכה יישמר.<ref name=":22"></ref> לאחר אתבעל מלך על צור המלך בעל, שהיה כנראה בנו.<ref name=":23"></ref>

== הערות שוליים ==

קטגוריה:מלכים פיניקים
קטגוריה:צור
קטגוריה:יוסף בן מתתיהו
סטפן אוסוולד

סטפן אוסוולד (באנגלית: Stephen Scot Oswald; נולד ב-30 ביוני 1951, סיאטל) הוא טייס קרב ואסטרונאוט לשעבר בתוכנית מעבורות החלל של נאס"א.

אוסוולד נשוי למרי בונו שהייתה חברה בבית הנבחרים של ארצות הברית בשנים 1998–2013. הוא אב ל-3 ילדים מנישואים קודמים.

==ביוגרפיה==
סטפן אוסוולד נולד בסיאטל וגדל בבלינגהאם. לאחר סיום לימודי בית ספר הוא למד באקדמיה הימית של ארצות הברית אותה סיים בשנת 1973 עם תואר בהנדסת אווירונאוטיקה. לאחר סיום הלימודים אוסוולד סיים קורס טיס והוצב בנושאת מטוסים מידוויי (CV-41) כטייס "ווט A-7 קורסייר II". לאחר שירות של שלוש שנים אוסוולד נשלח לקורס טייסי ניסוי. הוא היה טייס ניסוי במשך מספר שנים. בהמשך אוסוולד פרש מהצי והתחיל לעבוד ב"וסטינגהאוס". במקביל הוא המשיך בשירות מילואים בצי. כקצין מילואים הוא שירת מספר שנים במטה בפנטגון.

==שירות בתחום החלל==
לאחר שירות קצר בנאס"א, בשנת 1985 אוסוולד נבחר ליחידת האסטרונאוטים של נאס"א. הוא היה חבר בצוות קרקע של מספר משימות. בשנת 1992 הוא השתתף במשימת STS-42 כטייס של מעבורת החלל דיסקברי (רונלד גרייב היה מפקד צוות). המטרה העיקרית של הטיסה הייתה מחקר בתחום חוסר כבידה. במשימת STS-56 באפריל 1993 הוא היה טייס מעבורת החלל דיסקברי (קנת קמרון היה מפקד צוות). צוות ביצע מספר ניסויים בעזרת מערכת ATLAS-2. בשנת 1995 הוא טס כמפקד צוות על סיפון מעבורת החלל אנדוור במשימה STS-67. במהלך הטיסה בוצעו מחקרים בעזרת מערכת Astro II.

לאחר טיסה זו אוסוולד עבר למטה נאס"א ומונה לתפקיד ניהולי. בשנת 1998 הוא חזר ל"משרד האסטרונאוטים" ובשנת 2000 פרש מנאס"א.

==לאחר פרישה מנאס"א==
לאחר פרישה מנאס"א אוסוולד חזר לשירות מילואים פעיל וכיהן בתפקיד במטה בפנטגון וקודם לדרגת אדמירל משנה.

==קישורים חיצוניים==

* 
* [http://www.spacefacts.de/bios/astronauts/english/Oswald_Stephen.htm קורות חיים]

קטגוריה:אסטרונאוטים אמריקאים
קטגוריה:טייסי צי ארצות הברית
קטגוריה:טייסי ניסוי אמריקאים
קטגוריה:מעוטרי צלב התעופה המצוינת (ארצות הברית)
קטגוריה:אמריקאים מעוטרי אות לגיון ההצטיינות
קטגוריה:בוגרי האקדמיה הימית של ארצות הברית
קטגוריה:אדמירלים בצי ארצות הברית
קטגוריה:אמריקאים שנולדו ב-1951
גראן האוול

גראן לין האוול ( באנגלית: Gerran Lyn Howell נולד ב-25 בפברואר 1991) הוא שחקן ולשי, הידוע בעיקר בזכות משחקו בתור ולדימיר דרקולה בסדרה "דרקולה הצעיר" <small>(2006–2014).</small>

== ביוגרפיה ==
האוול נולד בבארי, ויילס. הוא למד בבית ספר המקיף בארי (בית ספר תיכון לבנים עם כיתה ו' מעורבת). <ref></ref> הוא התאמן בסדנת אימפרוביזציה ATSLI בקרדיף בגיל צעיר, ולאחר מכן המשיך ללמוד באקדמיה המלכותית לאמנות דרמטית בלונדון. הוא הופיע בתחילה בפרסומת קצרה של קולנוע שהזהירה מפני הסכנות שבשחייה במאגרים וולשיים, <ref></ref> ובסרט קצר של אליס ווטס. <ref></ref>

== קריירה ==
בשנת 2006 החל לשחק בסדרת הטלוויזיה "דרקולה הצעיר". הוא גילם את "ולאד דרקולה". שתי העונות הראשונות שודרו בשנים 2006–2008. העונה השלישית והרביעית שודרו בשנים 2011–2012 שבהן מגלם גראן את ולאד בן 17, ארבע שנים אחרי, כעת עם כוחות ערפדיים שעליו ללמוד לשלוט בהם. העונה החמישית והאחרונה הוקרנה לראשונה בתחילת 2014.

ג'רן הופיע גם בכמה סרטים קצרים ותוכניות טלוויזיה, והופיע בתור "נייל אנדרוז" ו"רורי ברו'וויק" בסדרת הטלוויזיה "נפגעים" (2006 ו-2012). כמו גם בקומדיית המצבים "Some Girls".

ב-2011, הוא הופיע בתור "ארנסטו" בפרק של הדרמה תעלומת ספרטיקל וחזר בלשחק בעונה השנייה (ששודרה בפברואר 2013). הוא גם חזר לשחק בסדרה בעונה השלישית (ששודרה בינואר 2014). גראן גם שיחק בסדרה "נפגעים" בינואר 2012, כדמות חדשה לצד השחקן בילי בויד .

בנוסף לעבודתו על המסך, הוא גם הקליט קריינות לפרסומות ברדיו ומשחקי וידאו.

בשנת 2019, האוול הופיע במיני-סדרה "מלכוד 22" בתור קיד סמפסון. באותה שנה שיחק בסרט "שיר השמות".<ref></ref> בשנת 2019 הופיע גראן בסרט המלחמה "1917" .

בשנת 2022, האוול כיכב בסרט הדרמה ההיסטורי Freedom's Path" בתור ויליאם, חייל האיחוד שמתיידד עם עבד נמלט, בגילומו של ר. ג'יי. סיילר . <ref></ref><ref></ref>

== פילמוגרפיה ==
=== קולנוע ===
{| class="wikitable"
!שנה
!סרט
!תפקיד
! הערות
|-
| 2006
|Crusade in Jeans
| באודונין
|
|-
| 2014
|Queen & Country
| קיטו
|
|-
| rowspan="2" | 2019
| שיר השמות
| מרטין סימונדס הצעיר
|
|-
| 1917
| טוראי פארי
|
|-
| 2022
|Freedom's Path
| וויליאם
|
|-
|}

=== טלוויזיה ===
{| class="wikitable"
!שנה
! סדרה
!תפקיד
! הערות
|-
| 2006
|נפגעים
| נייל אנדרוז
|פרק אחד
|-
| 2006–2014
| דרקולה הצעיר
| ולדימיר דרקולה
| תפקיד ראשי
|-
| 2011–2015
| תעלומת ספרטיקל
| ארנסטו
|תפקיד חוזר
|-
| rowspan="2" | 2012
|נפגים
| רורי ברוטוויק
|פרק אחד
|-
|Some Girls
| ריאן
|פרק אחד
|-
| 2015
|Drifters
| קאלום
|פרק אחד
|-
| rowspan="2" | 2017
|Emerald City
|ג'ק
|תפקיד חוזר
|-
|מכת מחץ
| אלכסנדר
|פרק אחד
|-
| rowspan="2" | 2018
|This Country
| ג'ייקוב סיטון
|פרק אחד
|-
| גאון
| קרל היינץ וויגלס
|פרק אחד
|-
| 2019
| מלכוד 22
|קיד סמפסון
|מיני סדרה
|-
| rowspan="2" | 2022
| Suspicion
| ליאו ניומן
|מיני סדרה
|-
|McDonald & Dodds
| האב לוטון
|פרק אחד
|}

=== משחקי וידאו ===
{| class="wikitable"
!שנה
! כותרת
!תפקיד
! הערות
|-
| 2018
| Xenoblade Chronicles 2: Torna
| מילטון
|
|-
| 2022
| Xenoblade Chronicles 3
| יורן
|
|-
|}

==קישורים חיצוניים==

== הערות שוליים ==

קטגוריה:בוגרי האקדמיה המלכותית לאמנות הדרמה
קטגוריה:ולשים ממוצא אנגלי
קטגוריה:שחקני קולנוע וטלוויזיה ולשים
קטגוריה:ולשים שנולדו ב-1991
אלכסנדר פרייזר

אלכסנדר פרייזר (באנגלית: Alexander Fraser; 1827 – 1899) היה צייר נוף סקוטי הידוע גם בשם אלכסנדר פרייזר הצעיר שכן אביו, אלכסנדר ג'ורג' פרייזר (1786–1865), היה גם צייר סקוטי. פרייזר היה הביוגרף של האמן הסקוטי, הורציו מקולוך.<ref>Scottish Landscape: The Life and Works of Horatio Macculloch, photographed by T. Annan, [and described] with a sketch of his life by Alexander Fraser, Edinburgh: A. Elliot, 1872.</ref>

== ביוגרפיה ==
אלכסנדר פרייזר נולד בוודקוקדייל, ב-3 בנובמבר 1827.<ref>'Alexander Fraser' in the Oxford Dictionary of National Biography, (edited by H.C.G. Matthew and Brian Harrison), Oxford University Press, 2004, Vol. 20, pp. 815-816.</ref> אמו הייתה ג'סי מויר. השכלתו החלה בגלאזגו, אך את רוב לימודיו למד בבית הספר העתיק בלנרק. הוא הציג לעיתים קרובות במכון לאמנויות יפות של גלאזגו. משם המשיך ללמוד אמנות באקדמיה באדינבורו. ב־1858, בגיל שלושים הוא כבר היה חבר באקדמיה הסקוטית המלכותית, והפך ל"אקדמאי" ב-1862.

הוא התחתן עם ג'יין דאנקן ב-15 באפריל 1859 באדינבורו ונולדו להם בן ובת.
הוא מת ב-24 במאי 1899 במוסלבורג.<ref>Births, marriages and deaths information available at the General Register Office for Scotland, Scotlands People Centre in Edinburgh, and also at http://scotlandspeople.gov.uk</ref>
אלכסנדר פרייזר, הצעת נישואים
באוטוביוגרפיה הלא גמורה, הוא תיאר את התשוקה המוקדמת שלו לאמנות:

"בגיל צעיר גיליתי טעם לאמנות, כיסיתי כל פיסת נייר שהנחתי עליה יד, בציורים של סוסים וסירות. כשאיבדתי עניין באירוע מסוים הלכתי בדרך כלל לשפת הים, ועסקתי ביצירת דגמים בחול, לעיתים קרובות עם קונכייה מונחת לפני כדי להעתיק ממנה." הצבעים, השמנים, הפלטות והמכחולים של אביו היו "המשחקים של הילדות" ובאופן לא מפתיע "החליט שיהיה צייר, ולא שום דבר אחר."<ref>Edward Pinnington, 'Alexander Fraser, R.S.A.' The Art Journal, London: Virtue & Co., 1904, pp. 375–379.</ref>

== קישורים חיצוניים ==

== הערות שוליים ==

קטגוריה:ציירים סקוטים
קטגוריה:ילידי 1827
קטגוריה:נפטרים ב-1899
נועם בתן

נועם בתן (נולד ב-5 במרץ 1998) הוא זמר-יוצר ישראלי.

==ביוגרפיה==
בתן נולד ב-6 במרץ 1998 למשפחה עולה מצרפת וגדל ברעננה. בשלהי שירותו הצבאי, הוא החל את דרכו המוזיקלית וב-2018 השתתף בתוכנית המציאות "אביב או אייל", העפיל לגמר והגיע למקום השלישי.

בשנת 2021 החל את העבודה על אלבום הבכורה שלו והוציא את הסינגל הראשון מתוכו, "אהבות ליום אחד", שזכה להצלחה רבה ברשתות הסטרימינג. באותה השנה, הוציא את הסינגלים "בעיר שלי" ו-"K.O (נוקאאוט)", שזכו גם הם להצלחה.

ב-2022 יצאו הסינגלים "כביש מהיר" ו"היום" מתוך אלבום הבכורה שלו. בהמשך השנה, הוציא בתן את הסינגל השישי מתוך האלבום, "בובה". השיר זכה להצלחה ברשתות הסטרימינג ובתחנות הרדיו ואף הצליח להיכנס למצעד הרשמי של גלגלצ, כשבשיאו הגיע למקום השלישי. במרץ 2023 יצא אלבום הבכורה שלו, "מעל המים". ב-1 באוגוסט 2023 הוציא את הסינגל "סכין בלב".<ref></ref>

==דיסקוגרפיה==
===אלבומי אולפן===
* 2023: מעל המים

==קישורים חיצוניים==

==הערות שוליים==

קטגוריה:זמרים-יוצרים ישראלים
קטגוריה:מתחרי תוכניות מציאות שירה ישראליות
קטגוריה:רעננה: אישים
קטגוריה:ישראלים שנולדו ב-1998
קאורי סקמוטו

קאורי סקמוטו (באנגלית: Kaori Sakamoto; ביפנית: 坂本花織; נולדה ב-9 באפריל 2000) היא מחליקה אמנותית על הקרח יפנית, 3 פעמים ברציפות אלופת עולם (2022–2024) בהחלקה על הקרח ליחידות וזוכת שתי מדליות ארד אולימפיות (בייג'ינג 2022) ביחידות ובקבוצתי.

==חיים אישיים==
סקמוטו נולדה וגדלה בקובה.

===2018===
באולימפיאדת פיונגצ'אנג (2018) סיימה במקום שישי בתחרות ליחידות בתוצאה של 209.71 נק' ובמקום חמישי בתחרות הקבוצתית

===2019===
באליפות העולם שנערכה בסאיטמה, יפן, במרץ 2019 היא סיימה במקום חמישי בתחרות ליחידות בתוצאה של 222.83 נק', נקודה אחת פחות ממדליית ארד. לאחר התרגיל הקצר היא דורגה במקום השני

===2021===
באליפות העולם שנערכה בסטוקהולם, שוודיה, במרץ 2021 היא סיימה במקום שישי בתחרות ליחידות בתוצאה של 207.80 נק'

===2022===
====מדליות אולימפיות====
באולימפיאדת בייג'ינג (2022) זכתה בשתי מדליות, כסף וארד, בתחרות ליחידות בתוצאה של 233.13 נק', אחרי אנה שצ'רבאקובה (255.95 נק') ואלכסנדרה טרוסובה (251.73 נק') שתיהן מרוסיה ובתחרות הקבוצתית, אחרי ארצות הברית.

====אלופת עולם====
חודש לאחר מכן, באליפות העולם שנערכה במונפלייה, צרפת, במרץ אותה שנה היא זכתה במדליית זהב בתחרות ליחידות בתוצאה של 236.09 נק' לפני לאונה הנדריקס מבלגיה (217.70 נק') ואליסה ליו מארצות הברית (211.19 נק').

===2023===
באליפות העולם שנערכה בסאיטמה במרץ היא זכתה במדליית זהב בפעם השנייה ברציפות בתחרות ליחידות בתוצאה של 224.61 נק' לפני לי הא-אין מקוריאה הדרומית (220.94 נק') ולאונה הנדריקס מבלגיה (210.42 נק') ובכך הגנה על תוארה.

===2024===
באליפות העולם שנערכה במונטריאול במרץ היא זכתה במדליית זהב בפעם השלישית ברציפות בתחרות ליחידות בתוצאה של 222.96 נקודות, לפני איזבו לויטו מארצות הברית (212.16 נקודות) וקים צ'אה יאון מקוריאה הדרומית (203.59 נקודות).

== הישגים ==
{| class="wikitable" style="text-align:center"
|-
! תחרות
! 2018
! 2019
! 2020
! 2021
! 2022
! 2023
! 2024
|-
! colspan=8 style="background-color: #e9cfec;" align="center" | בינלאומי
|-
| משחקי החורף האולימפיים (יחידות) || 6 || || || align="center" bgcolor="cc9966" | מקום 3 || || ||
|-
| משחקי החורף האולימפיים (קבוצתי) || 5 || || || align="center" bgcolor="cc9966" | מקום 3 || || ||
|-
| אליפות העולם || || 5 || || 6 || bgcolor=gold| מקום 1 || bgcolor=gold| מקום 1 || bgcolor=gold| מקום 1
|-
! colspan=8 style="background-color: #e9cfec;" align="center" | לאומי
|-
| אליפות יפן || align="center" bgcolor="silver" | מקום 2 || bgcolor=gold| מקום 1 || 6 || align="center" bgcolor="silver" | מקום 2 || bgcolor=gold| מקום 1 || bgcolor=gold| מקום 1 || bgcolor=gold| מקום 1
|}

== קישורים חיצוניים ==

קטגוריה:מחליקות אמנותיות על קרח יפניות
קטגוריה:אלופות עולם בהחלקה אמנותית
קטגוריה:מחליקות אמנותיות על קרח באולימפיאדת פיונגצ'אנג (2018)
קטגוריה:משתתפי אולימפיאדת בייג'ינג (2022)
קטגוריה:ילידות 2000
קאפ סקירינג

קאפ סקירינג (באנגלית: Cap Skirring, מאוית גם כ-Cap Skiring) היא עיירה על חוף האוקיינוס האטלנטי של מחוז זיגינשור בסנגל. זהו אתר נופש פופולרי בקרב אירופאים ויש בו שדה תעופה ומסלול גולף. העיירה תחילה הייתה מיושבת על ידי דייגים, והתגלה על ידי הצרפתים מהעיר זיגינשור הסמוכה כאזור חוף בילוי בשנות ה-60. מסלול נחיתה למטוסים קטנים נבנה בסוף שנת 1960 על ידי חברי ה-Aero Club de Ziguinchor.

==קישורים חיצוניים==

קטגוריה:ערים
קטגוריה:סנגל: ערים
קטגוריה:סנגל: ערי חוף
מעל המים (אלבום של נועם בתן)

מעל המים הוא אלבום הבכורה של הזמר-יוצר הישראלי נועם בתן. האלבום יצא לאור ב-12 במרץ 2023, באמצעות זהב מיוזיק ו-D-Music..

האלבום כולל שירים בעברית ושיר אחד בשפה הצרפתית. בהפקתו השתתפו היוצרים סתיו נחמיאס, דולי ופן, בן שופן, גיא קופלמן ויובל מעיין. מתוך האלבום יצאו הסינגלים "אהבות ליום אחד", "בעיר שלי", "K.O (נוקאאוט)", "כביש מהיר", "היום" ו"בובה". האחרון היה ללהיט והגיע למקום השלישי במצעד הרשמי של גלגלצ.

האלבום הגיע בשיאו למקום ה-21 במצעד האלבומים הישראלי של פלטפורמת ספוטיפיי.

== רשימת רצועות ==

== קישורים חיצוניים ==

==הערות שוליים==

קטגוריה:אלבומי בכורה מ-2023
קטגוריה:אלבומים בעברית
קטגוריה:אלבומים בצרפתית
קטגוריה:אלבומים שהופקו על ידי דולי ופן
בובה (שיר של נועם בתן)

"בובה" הוא שיר של הזמר-יוצר הישראלי נועם בתן, אשר יצא לאור ב-18 בדצמבר 2022, כסינגל השישי מתוך אלבום הבכורה שלו, "מעל המים". את השיר כתב בתן יחד עם גיא קופלמן ויובל מעיין והפיק קופלמן.

השיר זכה להצלחה רבה ברשתות הסטרימינג. במצעד השבועי של ספוטיפיי ישראל, נכנס השיר למקום ה-183 עם כ-36,811 השמעות ב-12 בינואר 2023. לאחר צאתו של האלבום "מעל המים", הגיע השיר למקום ה-41 ב-30 במרץ 2023 עם כ-84,754 השמעות באותו השבוע. בגלגלצ, הגיע השיר בשיאו למקום השלישי במצעד הרשמי.

== מיקומי שיא ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירים בעברית
קטגוריה:שירים שנכתבו על ידי יובל מעיין
קטגוריה:שירים שהולחנו על ידי יובל מעיין
קטגוריה:שירים על צעצועים
ראסל פריי

ראסל ויליאם פריי (באנגלית: Russell William Fry; נולד ב-31 בינואר 1985) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השביעי של מדינת קרוליינה הדרומית. פריי, חבר המפלגה הרפובליקנית, כיהן טרם שירותו בקונגרס האמריקאי כנציג מחוז הבחירה ה-106 בבית הנבחרים של קרוליינה הדרומית בשנים 2015–2023.

== ביוגרפיה ==
פריי נולד בשלהי ינואר 1985 בעיר סרפסייד ביץ' (Surfside Beach) שבמזרח קרוליינה הדרומית. את לימודיו הגבוהים השלים באוניברסיטת קרוליינה הדרומית ובבית הספר הפרטי למשפטים השוכן בצ'ארלסטון.

במאי 2015 הודיע נלסון הארדוויק, חבר בית הנבחרים של קרוליינה הדרומית, על התפטרותו מתפקידו לאחר שהנהגת בית הנבחרים חקרה האשמות בדבר הטרדה מינית מצדו. בעקבות זאת התקיימו בחירות מיוחדות להחלפתו של הארדוויק, בהן התמודד פריי. הוא זכה במרב קולות הבוחרים בבחירות המקדימות של המפלגה הרפובליקנית, אך לא ב-50% מהם. לפיכך הוא התקדם לסיבוב שני מול טיילר סרוואנט, משגבר עליו בסיבוב מכרייע זה, ניצח ללא התנגדות בבחירות הכלליות.

לאחר ההסתערות על הקפיטול ב-6 בינואר 2021, הצביע טום רייס, חבר בית הנבחרים של ארצות הברית מטעם מחוז הקונגרס השביעי של קרוליינה הדרומית, בעד הדחתו של הנשיא דונלד טראמפ. פריי מתח ביקורת על רייס בשל הצבעתו בעד ההדחה, והצהיר כי ישקול להתייצב מולו בבחירות 2022. באוגוסט 2021 הכריז פריי באורח רשמי כי יתמודד מול רייס בבחירות האמצע, בנימוק כי ההחלטה של רייס להדיח את טראמפ הניעה אותו לעשות כן. ב-1 בפברואר 2022 הביע טראמפ את תמיכתו בפריי. בפריימריז של המפלגה הרפובליקנית ב-14 ביוני, פריי ניצח את רייס בפער של 26.6%. ב-8 בנובמבר נבחר לקונגרס האמריקאי עם 64.9% מהקולות.

במהלך השבוע הראשון להתכנסות הקונגרס ה-118 של ארצות הברית נבחר פריי לשמש כנשיא מחזור הצעירים. ב-16 בינואר 2023 הוכרז כי פריי יהיה חבר בוועדת המשפט של בית הנבחרים. בשנת 2023 נמנה פריי בין 47 הרפובליקנים שהצביעו בעד החלטה שהורתה לנשיא ג'ו ביידן להשיב את חיילי הכוחות המזוינים של ארצות הברית מסוריה בתוך 180 יום.

== קישורים חיצוניים ==

* 

* 

==הערות שוליים==

קטגוריה:בוגרי אוניברסיטת קרוליינה הדרומית
קטגוריה:חברי האספה הכללית של קרוליינה הדרומית
קטגוריה:חברי בית הנבחרים של ארצות הברית מקרוליינה הדרומית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1985
מטאור (סדרת לוויינים)

לוויין מטאור 2
מטאור (ברוסית:Метеор) היא סדרת לווייני מזג אוויר שפותחה בברית המועצות. השיגורים החלו בשנות ה-60 של המאה ה-20 ונמשכו ברוסיה במהלך המאה ה-21. כל הלוויינים פותחו ב"מכון לחקר מכונות חשמל במוסקבה".

==מטאור 1==
תכנון הלוויין החל בשנת 1961 והסתיים בשנת 1964. הלוויין היה במשקל 4,730 ק"ג ואורך חיים המתוכנן היה כחודש. בלוויין הותקנה מצלמה ומכשירי מדידה. הלוויינים הראשונים שהיו מיועדים לבדיקת טכנולוגיה שוגרו בשנים 1964–1969 כחלק של סדרת לווייני "קוסמוס". בשנת 1969 החלו שיגורים של לוויין מבצעי והם נמשכו עד לשנת 1981. בסך הכול שוגרו 31 לוויינים מדגם "מטאור 1".

==מטאור 2==
פיתוח הדור השני החל בשנות ה-70. בשנת 1975 שוגר לוויין ראשון של הדור השני ושיגורים נמשכו עד לשנת 1991. הסדרה כללה 21 לוויינים.

הלוויין היה במשקל עד 2000 ק"ג ואורך חיים המתוכנן מעל שנה. הלוויין פעל בגובה 900 ק"מ עם זמן הקפה 102 דקות. מערכת פעילה כלל זוג לוויינים מבצעיים ו-1–2 לווייני תמיכה. היא איפשרה לאסוף נתונים מכ-80% משטח כדור הארץ.
==מטאור 3==
פיתוח הדור השלישי החל בשנות ה-80. בשנת 1984 שוגר לוויין ראשון של הדור השלישי ושיגורים נמשכו עד לשנת 1994. הסדרה כללה 7 לוויינים.

הלוויין היה במשקל כ-2150 ק"ג ואורך חיים המתוכנן היה שנתיים. הלוויין פעל בגובה 1200 ק"מ.

==מטאור פרירודה==
כחלק של מאמץ לפיתוח טכנולוגיות מתקדמות בשנים 1977–1983 שוגרו 7 לווייני ניסוי בשם "מטאור פרירודה". טכנולוגיות שפותחו בשלב זה היו בסיס ללווייני "מטאור M".
==מטאור 3M==
היה לוויין בודד לחקר שכבת האוזון. הוא שוגר בשנת 2001.

הלוויין היה במשקל כ-2476 ק"ג. הלוויין פעל בגובה 1020 ק"מ עם זמן הקפה 105 דקות. זמן קצר לאחר השיגור החלו בעיות בהעברת הנתונים לקרקע.

==מטאור M==
פיתוח הדור הרביעי הסתיים בשנת 2009 כאשר בוצע שיגור ראשון.

הלוויין היה במשקל עד 2700 ק"ג ואורך חייו המתוכנן הוא 5 שנים. הלוויינים פועלים בגובה 832 ק"מ עם זמן הקפה 101 דקות. הוא מצויד בפאנל סולארי בשטח של 33 מ"ר והספק של עד 4500 ו"ט.

שיגור לוויינים נוספים של הסדרה מתוכנן להתבצע בשנת 2023.

==רשימת שיגורים לווייני מטאור M==
{| class="sortable" border="1" cellspacing="0" cellpadding="1" width="70%"
|- bgcolor="#ccfccf" align="center"
| תאריך שיגור|| לוויין ||תיאור פעילות
|-
| 12 בספטמבר 2009||[https://nssdc.gsfc.nasa.gov/nmc/spacecraft/display.action?id=2009-049A מטאור M] ||נובמבר 2014
|-
| 8 ביולי 2014||[https://nssdc.gsfc.nasa.gov/nmc/spacecraft/display.action?id=2014-037A מטאור M-2] || 5 במאי 2021
|-
| 5 ביולי 2017|| מטאור M-2-1 || השיגור נכשל
|-
| 5 ביולי 2019||[https://nssdc.gsfc.nasa.gov/nmc/spacecraft/display.action?id=2019-038A מטאור M-2-2] || בדצמבר 2019 התנגש עם מטאוריט ויצאה ממסלול. ב-13 במאי 2020 פעילות חודשה
|-
| 2023|| מטאור M-2-3 ||
|-
| 2023|| מטאור M-2-4 ||
|}

==קישורים חיצוניים==

* [http://www.astronautix.com/m/meteor.html לוויין מטאור 1]
* [http://www.astronautix.com/m/meteor-2.html לוויין מטאור 2]
* [http://www.astronautix.com/m/meteor-3.html לוויין מטאור 3]
* [http://www.astronautix.com/m/meteor-m.html לוויין מטאור M]
* [http://www.astronautix.com/r/resurs-o1.html לוויין מטאור-פרירודה]
* [https://space.skyrocket.de/doc_sdat/meteor-3m.htm תיאור השיגורים]

קטגוריה:לוויינים רוסיים
קטגוריה:לוויינים סובייטיים
קטגוריה:לווייני מזג אוויר
שלח נא את עמי (סרט)

שלח נא את עמי: סיפורה של ישראל (באנגלית: Let My People Go: The Story of Israel) הוא סרט תיעודי אמריקאי משנת 1965 בבימויו של מרשל פלאום . הוא היה מועמד לפרס אוסקר לסרט התיעודי הטוב ביותר בשנת 1965 וזכה בפרס האומות המאוחדות בשנת 1961 מהאקדמיה הבריטית לאמנויות הקולנוע והטלוויזיה. פלאום גם הפיק וכתב את הסרט.

== סקירה ==
הסרט מתאר את המאמצים ליצור בית לאומי לעם היהודי, תוך שזירת קטעי ארכיון של אנשים ואירועים, מבנימין זאב הרצל ב ב-1897 בבזל, שווייץ ועד נשיא ההסתדרות הציונית העולמית חיים ויצמן עם ארתור ג'יימס בלפור, שכתב את הצהרת בלפור. הסרט אף הציג פליטים יהודים על אוניות המעפילים שכניסותיהן לארץ ישראל המנדטורית נאסרו בעקבות הספר הלבן של 1939, וכלל סרטים שצולמו במהלך השואה ולא נראו עד אז המתארים את החיים היהודיים בגטו ורשה. הסרט גם הציג את "הבלתי חוקיים", העקורים שנעצרו במחנות המעצר בקפריסין. בסיום הסרט נראים אנשים מאזינים לשידור הרדיו של ההצבעה ב על תוכנית החלוקה, שהובילה להקמת מדינת ישראל, מסתיים הסרט בנטיעות עצים לזכר שישה מיליון קורבנות השואה.

הסרט שודר בארצות הברית באפריל 1965, ברשת ארצית של תחנות עצמאיות בחסות תאגיד זירוקס.

== ביקורת ==
הסרט תואר על ידי המבקר דונלד קירקלי מבולטימור סאן כ"אחת מאותן תוכניות נדירות שמזכירות לנו את הגבהים אליהם יכולה הטלוויזיה להמריא כשהיא במיטבה". מבקר הטלוויזיה ג'ק גולד מהניו יורק טיימס כינה את הסרט "סרט תיעודי של ריאליזם חסר רחמים... שצרב את תודעתו של הצופה באצילות הבלתי נלאית ובברבריות החיה של המין האנושי".

== קישורים חיצוניים ==

* [https://marclavry.org.il/composition/שלח-נא-את-עמי-סרט?doing_wp_cron=1679759135.2074959278106689453125 שלח נא את עמי], באתר העמותה למורשת מרק לברי
* 

== הערות שוליים ==

קטגוריה:זוכי פרס באפט"א: סרטים
קטגוריה:סרטי 1965
קטגוריה:סרטים תיעודיים ישראליים
מיקי ואן דה ון

מיקי ואן דה ון (נולד ב-19 באפריל 2001) הוא כדורגלן הולנדי, המשחק בטוטנהאם הוטספר ובנבחרת הולנד בעמדת הבלם.

== קריירה ==
ואן דה ון החל לשחק כדורגל בקבוצת הנוער של WSV 1930 ומשם הצטרף לאקדמיית הנוער של פולנדם ב-2013. ב-18 בנובמבר 2018, הוא ערך את הופעת הבכורה שלו עבור קבוצת הנוער בליגה השלישית.

ב-4 באוקטובר 2019, ואן דה ון ערך את הופעת הבכורה שלו בקבוצה הבוגרת של פולנדם, בהפסד 1–3 מול יונג פ.ס.וו. איינדהובן כאשר נכנס בדקה ה-46.<ref></ref>

בקיץ 2019, ואן דה ון חתם על החוזה המקצועי הראשון שלו עם פולנדם. בעונה שלאחר מכן, תחת המאמן החדש, וים יונק, הוא חווה את הפריצה הגדולה שלו במועדון והפך לשחקן הרכב קבוע במרכז ההגנה של פולנדם. יונק אף מינה אותו לקפטן החדש של הקבוצה הבוגרת. ב-31 באוגוסט 2021, הוכרז כי ואן דה ון חתם בוולפסבורג הגרמנית תחת המאמן מארק ואן בומל, שם חתם על חוזה עד 2025. כאשר הקבוצה הגרמנית שילמה כ-3,500,000 אירו עבורו.<ref></ref>

ב-8 באוגוסט 2023, חתם לשש שנים בטוטנהאם הוסטספר, ששילמה עבורו 40 מיליון יורו. הבלם ערך את הופעת הבכורה הרשמית בליגה ב-13 באוגוסט, במשחק חוץ נגד ברנטפורד.

== קריירה בינלאומית ==
ב-13 באוקטובר 2023 ערך ואן דה ון את הופעת הבכורה שלו בנבחרת הולנד, בהפסד 2-1 לנבחרת צרפת במסגרת מוקדמות יורו 2024.

נכלל בסגל נבחרת הולנד לטורניר יורו 2024.

== קישורים חיצוניים ==

== הערות שוליים ==

קטגוריה:כדורגלנים הולנדים
קטגוריה:בלמי כדורגל הולנדים
קטגוריה:כדורגלני פולנדם
קטגוריה:כדורגלני וולפסבורג
קטגוריה:כדורגלני טוטנהאם הוטספר
קטגוריה:כדורגלני נבחרת הולנד
קטגוריה:כדורגלני יורו 2024
קטגוריה:ספורטאים הולנדים בגרמניה
קטגוריה:ספורטאים הולנדים באנגליה
קטגוריה:הולנדים שנולדו ב-2001
חניתה הלוי

חניתה הלוי (נולדה ב-2 באפריל 1938) היא תסריטאית, עיתונאית, סופרת ומשוררת ישראלית. כתבת ועורכת בעיתונים "צומת השרון", "מעריב", "עולם האישה", "עולם האופנה", "אינדקס השרון", "שרון שלי".

אחראית על מרפאות באגף השיקום של משרד הביטחון.

חברה בהנהלת האיגוד הישראלי לעיתונות תקופתית וחברה באקדמיה לקולנוע ולטלוויזיה. ערכה והוציאה לאור ספרי עיון, שנתונים ואנתולוגיות. שיריה תורגמו לאנגלית. משיריה הולחנו על ידי רוברט ניסנסון. שירה "כאשר אהיה גדולה" הופק כסרט באורך 7 דקות<ref name=":0"></ref>.

== ביוגרפיה ==
נולדה בשכונת ברנר לפין בתל אביב, למשפחה שעלתה ארצה ב-1920 מוולין, אוקראינה. היא נקראה על שם הקיבוץ חניתה שהוקם בגליל בשבוע בו נולדה.

לימים נישאה ליעקב הלוי, צבר מנווה צדק, ממקימי קיבוץ חוקוק שהיה ממנהלי חברת 'קרסו', ובעלים של חברה לחלקי חילוף למכוניות. לאחר נישואיהם התגוררו ברמת גן, בגבעתיים, ברמת השרון ולאחר 32 שנה חזרה חניתה להתגורר בגבעתיים.<ref></ref> היא בוגרת בית הספר לעיתונות, קורס תקשורת המונים של האוניברסיטה הפתוחה, וכן בוגרת קורסים לתסריטאות, ספרות עולמית ויהודית.

הייתה מורה לפקידות בבית הספר תיכון "פיטמן". ועובדת שיקום בבית ספר לחינוך מיוחד "אחיקם". הייתה יו"ר אנ"י, איגוד נשים יוצרות (2002-1998).

חברה באגודת הסופרות והסופרים העבריים.<ref></ref>

אם לשלושה וסבתא לנכדים<ref name=":0" />.

== פרסים ==
כתסריטאית הוענקו לחניתה הלוי ולבנה הקולנוען מענקי קרן הקולנוע הישראל ופרס התסריט הטוב ביותר בפסטיבל מנצ’סטר.<ref></ref>
== ספריה ==
* עץ תפוחים וזאב (תל אביב: עקד, תשנ"ד 1996)
* מי אוהב הכי... (תל אביב: תמונה, תשנ"ח 1998)
* לו הייתי יושבת במרפסת בקיץ בירושלים (תל אביב: גוונים, תשנ"ט 1999)
* נקודת ה-'G של קרן בירד: רומן אינטרנטי (תל אביב: 'תמונה' תקשורת, תש"ס 2000)
* דרקוניאריה ואנשי החלל (תל אביב: 'תמונה' תקשורת, תשס"ה 2005)
* למי מחכים... החיבוק והנשיקה? (תל אביב: תמונה תקשורת, תשס"ט 2009)
* מלים (ישראל: בית אוצר, 2017)

== פרויקטים נוספים ==
* בת אדם, אשה: 66 יוצרות / עריכה, הפקה והבאה לדפוס: ה. חניתה הלוי (ישראל: הוצאת אנ"י, 2009)
* טאהרה: תסריט הסרט / יואב הלוי, ה. חניתה הלוי (תל אביב: תמונה תקשורת, 2002) לפי הספר סירוס: רומן / דורית זילברמן

== קישורים חיצוניים ==

* 
* 
* 
* 
* [https://books.treasure.co.il/book-author/hanita-halevi/ חניתה הלוי] באתר בית אוצר
* [http://www.xn--4dbkmany1a9ah.co.il/אודות/יוצרים2/חניתה-הלוי-כותבת-שירים-לאמנים/ חניתה הלוי] באתר אולפני שיר
* [https://www.youtube.com/watch?v=9v2uU2ypPW8 חניתה הלוי - כשאיני ישנה] באתר יוטיוב, 13.8.2012
* [https://www.youtube.com/watch?v=45HEuioBqZ8 חניתה הלוי - מילים] באתר יוטיוב, 13.8.2012
* [https://movies.walla.co.il/person/4261 חניתה הלוי] באתר וואלה! סרטים
* שושנה ויג, [https://www.e-mago.co.il/Editor/literature-1953.htm זמרתה של חניתה ה. הלוי] באתר אימגו, 30.10.2007
* [https://galiwords.com/author/3656 חניתה הלוי] באתר דרך המילים
* ד״ר אלי אשד, [https://www.yekum.org/2013/06/מחאתה-של-חניתה-הלוי/ מחאתה של חניתה הלוי] באתר יקום תרבות, 13.6.2013
* [http://www.sofrim.org/writer-post/שירים-3/ חניתה הלוי] באתר איגוד הסופרים בישראל

== הערות שוליים ==

קטגוריה:משוררות ישראליות
קטגוריה:משוררים ישראלים
קטגוריה:סופרות ישראליות
קטגוריה:סופרים ישראלים
קטגוריה:תסריטאים ישראלים
קטגוריה:תסריטאיות ישראליות
קטגוריה:עיתונאיות ישראליות
קטגוריה:עיתונאים ישראלים
קטגוריה:ישראליות שנולדו ב-1938
קטגוריה:ישראלים שנולדו ב-1938
אבא שחור לבן (סרט טלוויזיה)

אבא שחור לבן הוא סרט טלוויזיה ישראלי משנת 2002 שהופק במסגרת המיזם "סרטים מכאן" של חברות הכבלים בבימויו של איתן לונדנר, עם אגם רודברג ודן תורן בתפקידים הראשיים.

התסריט שנכתב על ידי איתן לונדנר וחגי טבת, הוא על נערה בת 14 המנסה לחדש את הקשר עם אביה שבע שנים אחרי שחזר בתשובה ונטש את משפחתו.

==תקציר העלילה==
מיכל (אגם רודברג) היא נערה בת 14 שגרה עם אמה ענת (הילה אלפרט). אב המשפחה יונתן (דן תורן) חזר בתשובה, התגרש והקים משפחה והיא לא ראתה אותו שבע שנים. ענת מתפרנסת מממכירת תכשיטים בדוכן במדרחוב וקריאה בקלפי טארוט ללקוחות פרטיים. את סיפוקה המיני היא מוצאת במאהב צעיר בשם שרון (נמרוד רשף).

מיכל משתתפת בקבוצת שחייה תחת המאמן הקשוח סלבה (ג'יני פליישר). היא מתקשה להשתלב בקבוצה וחברותיה ובראשן אפרת (דנה גרוצקי) מקניטות אותה.

מיכל וענת מגיעות למושב להלוויה של סבתא ציפורה. להלוויה מגיע גם יונתן כדי להשתתף בהלוויית אמו ולעשות "קריעה" אך הוא מגורש בתקיפות על ידי אביו חיים (שמואל שילה).

מיכל מגלה במגרה של הסבתא קטעי עיתונות על אביה יונתן שהיה שחיין מצטיין ומבטיח.

למיכל יש חבר קרוב בשם דרור (עופר סקר) ויחסיהם יודעים עליות ומורדות.

מיכל רוצה ליצור קשר עם אביה. הם נפגשים בשוק ויונתן מזמין אותה למשפחתו - אשתו חדווה (נורית בנאי קורן) ושלושת בניו אלישע (תום גל), שמעון (איטן גרינברג) והתינוק בנימין.

מיכל מוזמנת לסעודת ליל שבת עם המשפחה החרדית וחדווה נותנת לה סידור במתנה. יונתן נותן לה עצות לשיפור השחייה. היא מבקשת להשתתף בתחרות וסלבה נענה לדרישתה לאחר שהיא עומדת בדרישות הקבלה.

ביום התחרות היא שולפת את הסידור אך אפרת מקניטה אותה על "אמונתה". בחמת זעם היא נועלת את אפרת בחדר ההלבשה ובורחת משם על אופניה לביתו של יונתן ושתיהן נפסלות.

היא מגיעה לבית יונתן בבני ברק, מציעה לאלישע "סיבוב" באופניים (למרות השבת) והוא מסכים. היא נוסעת לבריכה נסתרת שם בלתה עם דרור ומבקשת מאלישע לפשוט בגדים ולהיכנס למים אך הוא מסרב.

בינתיים מחפשים ענת חדווה יונתן ודרור אחרי מיכל. דרור אומר שהוא יודע לאן נסעה מיכל ולמרות השבת הם נכנסים למכונית של ענת. כשהם מגיעים מיכל שקועה במים ויונתן קופץ למים כדי להציל אותה.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|אגם רודברג
|מיכל
|
|-
|דן תורן
|יונתן בסביץ'
|אבא של מיכל
|-
|הילה אלפרט
|ענת
|אמא של מיכל
|-
|עופר סקר
|דרור
|חבר של מיכל
|-
|נורית בנאי קורן
|חדווה
|אשתו של יונתן
|-
|שמואל שילה
|
|אבא של יונתן
|-
|ג'יני פליישר
|סלבה
|מאמן שחייה
|-
|דנה גרוצקי
|אפרת
|שחיינית
|-
|שמואל וולף
|
|מספיד בלוויה
|-
|נמרוד רשף
|שרון
|מאהב של ענת
|-
|תום גל
|אלישע
|בנו הבכור של יונתן
|-
|איטן גרינברג
|שמעון
|בנו של יונתן
|-
|צחי חנן
|גיא
|אחיו של יונתן
|}

==קישורים חיצוניים==

* 
*[https://www.habama.co.il/Pages/Event.aspx?Subj=4&Area=1&EventId=4753 אבא שחור לבן], באתר "הבמה"

קטגוריה:סרטי 2002
קטגוריה:סרטי טלוויזיה ישראליים
קטגוריה:סרטים בעברית
קטגוריה:יהדות חרדית בטלוויזיה
דנג'ה

פלויד נתניאל הילס (באנגלית: Floyd Nathaniel Hills; נולד ב-22 בפברואר 1982), הידוע באופן מקצועי בשם דנג'ה (באנגלית: Danja), הוא מפיק מוזיקלי וכותב שירים אמריקאי מווירג'יניה ביץ', וירג'יניה. הוא החל כמפיק שותף עם טימבלנד, ויצר מאז קטלוג נרחב של סינגלים. הוא הפיק שירים לאמנים כמו בריטני ספירס, אשר, קרי הילסון, , נלי פורטדו, סיארה, מריה קארי, טימבלנד, מדונה, ויטני יוסטון, מיסי אליוט, , ג'סטין טימברלייק, ג'וג'ו, ג'ו ג'ונאס, סימפל פלאן, פינק, טי-פיין, דידי, מיק מיל, ביורק, דוראן דוראן ומו אגנס.<ref name=":0"></ref>

== ביוגרפיה ==
הילס, יליד וירג'יניה ביץ', וירג'יניה, למד לנגן בתופים ובפסנתר בתחילת שנות העשרה שלו. בהמשך, נהג ללכת לכנסייה.<ref name=":1"></ref> בשנת 2000, הילס עבד עם המפיק והזמר טדי ריילי באלבום הרביעי של בלקסטריט, Level II.<ref name=":2"></ref> בשנת 2001, מפגש מקרי עם טימבלנד הפך עבורו להזדמנות לפרוץ.<ref name=":2" /><ref name=":1" />

שנתיים לאחר מכן, טימבלנד הביא את דנג'ה למיאמי כדי לעבוד בסטודיו שלו.<ref></ref><ref name=":1" />

== קריירה ==
במהלך הקריירה שלו עבד דנג'ה עם מגוון אמנים בין-לאומיים, כמו גם על כמה מהלהיטים הגדולים ביותר שיצאו במאה ה-21, כדוגמת "The Way I Are" של טימבלנד, "What Goes Around... Comes Around" ו-"SexyBack" של ג'סטין טימברלייק, "Gimme More" ו-"Kill the Lights" של בריטני ספירס ו-"Say It Right" של נלי פורטדו.<ref name=":0" /><ref name=":1" />

בשנת 2008, הוציאה הזמרת-יוצרת האמריקאית מדונה את האלבום Hard Candy עליו עבד דנג'ה. הוא כתב והפיק ביחד איתה את הלהיט הבין-לאומי "".<ref></ref> כמו כן, עבד על שלושה שירים נוספים (כולל סינגל נוסף מתוך האלבום): "", "Voices" ו-"Devil Wouldn't Recognize You".<ref></ref>

==קישורים חיצוניים==

== הערות שוליים ==

קטגוריה:מפיקי היפ הופ אמריקאים
קטגוריה:זוכי פרס גראמי
קטגוריה:פזמונאים אמריקאים
קטגוריה:מפיקים מוזיקליים אמריקאים
קטגוריה:אמריקאים שנולדו ב-1982